text: Fyrede slagteriarbejdere er i job igen
  03 juni 2013 kl. 08.30
  514 slagteriarbejdere blev sidste år fyret, da Danish Crown i Esbjerg lukkede. Nu er stort set alle tilbage i job eller under uddannelse.
  Mindre end et år efter, at Danish Crown-slagteriet i Esbjerg lukkede, er 480 ud af 514 fyrede medarbejdere tilbage i job eller under uddannelse.
  Det fortæller P4 Syd.
  Mange ledige slagteriarbejdere har taget imod tilbud om 16 ugers opkvalificering og uddannelse.
  Flere slagteriarbejdere tager nu kurser for at kvalificere sig til en fremtid i offshore-branchen, mens andre er begyndt forfra som voksenlærlinge.
  